**UNITED PARTNERS СТАВА СЕРТИФИЦИРАНА ПАРТНЬОРСКА АГЕНЦИЯ НА HUBSPOT ЗА БЪЛГАРИЯ И ЮГОИЗТОЧНА ЕВРОПА**

**София, 22 май, 2018г. –** Днес, [United Partners](https://united-partners.com/) обяви, че се присъединява към HubSpot като първата серитифицирана партньорска агенция за България и Югоизточна Европа. [HubSpot](https://www.hubspot.com/) е водеща платформа за CRM, маркетинг, продажби и обслужване на клиенти, която работи пряко с партньорски агенции и им помага да развият бизнеса си чрез inbound софтуер, услуги и поддръжка.

По повод новината, акаунт мениджърът на HubSpot Шанейд Гогин споделя –„Много се радваме да приветстваме United Partners в партньорската програма на HubSpot. Опитът им като интегрирана маркетингова агенция в Югоизточна Европа и иновативният им подход към дигиталния маркетинг ще е от огромна полза както за самата агенция, така и за клиентите й. Аз и моят екип ще следим с огромно удоволствие прогреса и развитието на United Partners.“

“За нас е изключителна крачка напред, че започваме да работим с HubSpot. През последните няколко години нашият екип се фокусира и работи върху много различни дигитални маркетинг кампании, включително създаването на стратегии и реализирането им на пазара. Добавянето на услугата inbound PR и маркетинг към портофолиото ни, ще ни даде възможност да продължим да развиваме индустрията в региона и да предоставяме нова, ценна за бизнеса на нашите клиенти експертиза,” споделя Мария Гергова-Бенгтссон, основател и изпълнителен директор на United Partners.

[United Partners](http://united-partners.com/) е една от първите български специализирани комуникационни агенции, която предлага пълно обслужване в сферата на корпоративните и интегрираните маркетингови комуникации. През последните 20 години компанията осъществява многобройни продуктови и корпоративни кампании, пъблик афеърс проекти, дигитални кампании за водещи компании от индустрии като ИТ, здравеопазване, бързооборотни стоки, мода и красота. През годините United Partners печели многобройни отличия от конкурси в сферата на корпоративните и маркетингови комуникации, сред които специалната награда на IPRA GWA *(Международните златни награди на Международната ПР асоциация)* през 2014г. за PR кампания с фокус дигитално включване в Европейския Съюз и награда от IPRA GWA през 2016г. за най-добра международна PR кампания.

**За HubSpot:**

HubSpot (NYSE: HUBS) HubSpot е водеща платформа за CRM, маркетинг, продажби и обслужване на клиенти. От 2006г. насам, HubSpot се заема с мисията да направи света повече inbound. Днес, над 37,000 клиенти в близо 90 държави използват признатите услуги, поддръжка и софтуер на HubSpot, за да трансформират начина, по който привличат, ангажират и удовлетворяват потребителите си. HubSpot Growth Stack, изграден върху мощен и безплатен CRM, състоящ се от Marketing Hub, Sales Hub и Customer Hub, който скоро ще е на пазара, дава на компаниите всички нужни инструменти, за да управляват цялостното изживяване на потребителя от разпознаваемост до превръщането им застъпник на марката/компанията.

HubSpot е номинирана като най-доброто работно място от Glassdoor, Fortune, The Boston Globe и The Boston Business Journal. Главният офис на компанията се намира в Кеймбридж, Масачузетс, САЩ, като компанията им офиси и в Дъблин, Ирландия (централен офис за EMEA); Сингапур; Сидни, Австралия; Токио, Япония; Берлин, Германия и Портсмут, Ню Хемпшир. Научете повече на [www.hubspot.com](http://www.hubspot.com/).

**За повече информация:**

Ива Григорова – e-mail: [Iva.grigorova@united-partners.com](mailto:Iva.grigorova@united-partners.com); Тел: 0888700633